|  |  |  |  |  |
| --- | --- | --- | --- | --- |
| **Tantárgy** neve: | **A szakmai gyakorlat (intézményen kívüli)** (*ha a KKK szerint előírt)* | | **Kreditértéke:** | **10 (3+4+3)** |
| A tantárgy **besorolása**: | | kötelező | | |
| **Tantárgy-leírás**: | | | | |
| A területi szakmai gyakorlat a mesterképzési program három félévén keresztül húzódó, a megszerzett ismeretek gyakorlatban történő alkalmazását célzó komplex szakmai feladat, amely a tapasztalati úton történő tanulás módszertanára épít. A területi szakmai gyakorlat során egy szervezeti, vezetői problémát kell megoldani projektmenedzsment keretben, a projektmenedzsment eszköztárának felhasználásával. A sikeresen megvalósított projektmunka az értékelő oktató szakmai ajánlása alapján szakdolgozattá fejleszthető tovább.  A területi szakmai gyakorlat célja, hogy a hallgatók egy konkrét szervezeti probléma megoldása során számot adjanak arról, hogy az egészségügyi menedzsmenttel kapcsolatban megszerzett ismereteiket, képeségeiket miként képesek alkalmazni a gyakorlatban. A tanult elméleti ismeretek alapján a hallgatónak képesnek kell lennie egy körvonalazható szervezeti, vezetői problémát azonosítani, egy probléma megoldási tervet kialakítani ésen problémát az elkészített tervnek megfelelően megoldani. A témaválasztás az egészségügyi menedzsment bármely területét érintheti, de egy konkrét (manifeszt vagy látens) szervezeti, vezetői problémához kell, hogy kapcsolódjon. Elvárás, hogy az adott menedzseri probléma ne legyen túl nagy, illetve túlontúl összetett, ugyanakkor valódi probléma legyen, és alapját képezhesse egy projektszerű és realisztikus megoldási tervnek, amely a megadott időkeretben végrehajtható. A területi szakmai gyakorlat keretében a létrehozandó projekteredmény ideális esetben a kiválasztott menedzseri probléma megoldása jelenti, de minimális elvárás, hogy a probléma megoldására kidolgozott terv megvalósítása elinduljon.  Elvárások a II. félévben:   * a projektterv elkészítéséhez kapcsolódó tájékoztató előadáson történő részvétel; * a projekt központi problémájának definiálása, témaválasztás; * a projektterv elkészítése a projekt tájékoztatóban megadott szempontok szerint.   Elvárások a III. félévben:   * a projektmunka elkészítéséhez kapcsolódó módszertani oktatásokon történő részvétel; * tutor vagy mentor irányításával a projektmunka elvégzése, a projekt megvalósítása; * a projektjelentés elkészítése.   Elvárások a IV. félévben:   * a projekt prezentáció elkészítéséhez és prezentálásához kapcsolódó módszertani oktatáson történő részvétel; * a projekt prezentáció elkészítése; * a projektbeszámolón való részvétel, a projekt előadása és előadása és megbeszélése   A területi szakmai gyakorlat keretében végzendő projektmunka kétféleképpen teljesíthető: (1) önálló projektmunkaként, (2) mentor melletti projektmunkaként.  Az **önálló projektmunka** megfelelő szakmai és vezetési gyakorlattal rendelkezők számára saját munkahelyi környezetben, saját szervezeti, menedzseri probléma megoldása.  A **mentor melletti projektmunka** a megfelelő szakmai és vezetési gyakorlattal nem rendelkezők számára nem a saját munkahelyen, egy kellően magas beosztásban lévő vezető (mentor) mellett végzendő. | | | | |